CELEX: 52010PC0195
Language: lt
Date: 2010-05-03
Title: Pasiūlymas Tarybos sprendimas [data] dėl lėšų, nepanaudotų vykdant 9-ojo ir ankstesnių Europos plėtros fondų (EPF) projektus, skyrimo siekiant patenkinti pažeidžiamiausių Sudano gyventojų poreikius

|

52010PC0195

 Pasiūlymas Tarybos sprendimas [data] dėl lėšų, nepanaudotų vykdant 9-ojo ir ankstesnių Europos plėtros fondų (EPF) projektus, skyrimo siekiant patenkinti pažeidžiamiausių Sudano gyventojų poreikius  /* KOM/2010/0195 galutinis - NLE 2010/0104 */  

	[pic] | EUROPOS KOMISIJA |Briuselis, 2010.5.3KOM(2010)195 galutinis2010/0104 (NLE)PasiūlymasTARYBOS SPRENDIMAS[data]dėl lėšų, nepanaudotų vykdant 9-ojo ir ankstesnių Europos plėtros fondų (EPF) projektus, skyrimo siekiant patenkinti pažeidžiamiausių Sudano gyventojų poreikiusAIŠKINAMASIS MEMORANDUMASSudano vyriausybė nusprendė neratifikuoti peržiūrėto Kotonu susitarimo. Neratifikuoti nutarta dėl 11 straipsnio 6 dalies, pagal kurią Kotonu susitarimo šalys sutinka „siekti tolesnių veiksmų, skirtų Romos statutui ir su juo susijusioms priemonėms ratifikuoti ir įgyvendinti“. 2009 m. kovo mėn. Tarptautinis baudžiamasis teismas išdavė Sudano prezidento Omaro Al-Bashiro arešto orderį pagal du kaltinamojo akto punktus dėl karo nusikaltimų ir penkis kaltinamojo akto punktus dėl nusikaltimų žmogiškumui.Neratifikavęs susitarimo Sudanas negali naudotis lėšomis, kurios kitu atveju jam būtų buvusios suteiktos pagal 10-ąją EPF nacionalinę orientacinę programą, t. y. 297 mln. EUR, iš kurių 258 mln. EUR yra programose numatytos lėšos (A finansinis paketas), o 39 mln. EUR yra skirti nenumatytiems poreikiams (B finansinis paketas) ir kurios dabar laikomos 10-ojo EPF rezerve.Tačiau Europos Sąjunga sutinka, kad dėl dabartinės politinės situacijos Sudane ir sunkios humanitarinės krizės Darfūre ir Pietų Sudane ji turi imtis aktyvių veiksmų, taip pat ir suteikti būtiną paramą Sudano gyventojams. Turėdama omenyje 2010 m. balandžio mėn. rinkimus ir 2011 m. sausio mėn. referendumą dėl Pietų išstojimo, Europos Sąjunga turi imtis visų įmanomų veiksmų, siekdama taikos ir stabilumo Sudane, įskaitant Pietų Sudaną ir Darfūrą, ir demokratinių pokyčių visoje šalyje. Dėl prarastos galimybės naudotis 10-uoju EPF ES bus daug sudėtingiau padėti gyventojams ir stabilizuoti šalį, o tai galėtų paveikti visą regioną. Todėl valstybės narės paprašė Europos Komisijos rasti naujų būdų skirti lėšų Sudano gyventojams.Dėl šios priežasties Europos Komisija šiuo tikslu siūlo panaudoti dalį bet kurios šalies ar regiono iš 9-ojo ir ankstesnių EPF nepanaudotų lėšų. Šiuo metu iš viso nepanaudota 186,67 mln. EUR. Iš pradžių planuota prašyti šias lėšas panaudoti pagal 2010 m. Komisijos pasiūlymą dėl Tarybos 10-ojo EPF veiklos rezultatų peržiūros[1]. Tačiau 10-ojo EPF vidaus susitarimo 1 straipsnio 4 dalimi neatmetama galimybė bet kuriuo metu panaudoti nepanaudotas 9-ojo ir ankstesnių EPF lėšas, jei taip vienbalsiai nusprendžia Taryba, remdamasi Komisijos pasiūlymu. Šis sprendimas būtų šiame straipsnyje nustatytos vadinamosios saulėlydžio taisyklės išlyga, nes būtų naudojamos ankstesnių EPF lėšos. Lėšos būtų skiriamos remiantis poreikių įvertinimu, kurį Sudane kartu atliks valstybės narės, ir pagal vėliau Europos Komisijos priimtą finansavimo sprendimą.Po diskusijų su valstybėmis narėmis AKR darbo grupėje 2010 m. sausio ir vasario mėn. Komisija teikia pasiūlymą dėl pridėto Tarybos sprendimo, pagal kurį iš lėšų, nepanaudotų vykdant 9-ojo ir ankstesnių EPF projektus, skiriama 150 mln. EUR siekiant patenkinti pažeidžiamiausių Sudano gyventojų poreikius.2010/0104 (NLE)PasiūlymasTARYBOS SPRENDIMAS[data]dėl lėšų, nepanaudotų vykdant 9-ojo ir ankstesnių Europos plėtros fondų (EPF) projektus, skyrimo siekiant patenkinti pažeidžiamiausių Sudano gyventojų poreikiusEUROPOS SĄJUNGOS TARYBA,atsižvelgdama į Sutartį dėl Europos Sąjungos veikimo,atsižvelgdama į Komisijos pasiūlymą,atsižvelgdama į Taryboje posėdžiavusių valstybių narių vyriausybių atstovų vidaus susitarimą dėl Bendrijos pagalbos finansavimo pagal 2008–2013 m. daugiametę finansavimo programą vadovaujantis AKR ir EB partnerystės susitarimu ir dėl finansinės pagalbos skyrimo užjūrio šalims ir teritorijoms, kurioms taikoma EB sutarties ketvirta dalis[2], ypač į jo 1 straipsnio 4 dalį ir 6 straipsnį,kadangi:1.  Sudano vyriausybė nusprendė neratifikuoti peržiūrėto Kotonu susitarimo ir neteko galimybės naudotis 10-ojo Europos plėtros fondo (EPF) nacionalinės orientacinės programos lėšomis, kurios iš viso sudaro 294,9 mln. EUR ir dabar laikomos 10-ojo EPF rezerve.2.  Dėl dabartinės politinės situacijos Sudane ir sunkios humanitarinės krizės Darfūre, Pietų Sudane ir pereinamosiose srityse Europos Sąjunga turi imtis aktyvių veiksmų, taip pat ir suteikti būtiną paramą Sudano gyventojams. Dėl prarastos galimybės naudotis 10-uoju EPF ES bus daug sudėtingiau padėti gyventojams ir stabilizuoti šalį, o tai galėtų paveikti visą regioną.(3) Siekiant panaikinti atsirasiantį finansinį trūkumą, tikslinga panaudoti nepanaudotas9-ojo ir ankstesnių Europos plėtros fondų lėšas.(4) Šios lėšos turėtų būti panaudotos siekiant patenkinti pažeidžiamiausių Sudano gyventojų poreikius, visų pirma nuo karo nukentėjusiose teritorijose, taip pat ir Pietų Sudane bei Darfūre. Jos bus skirtos Komisijai priėmus finansavimo sprendimą; taip pat reikėtų sukurti nuostatą, kurioje būtų numatyta padengti su paramos priemonėmis susijusias išlaidas.(5) Šios lėšos turėtų būti administruojamos taikant centralizuotą ir bendrą valdymą ir supaprastinimo tikslu pagal 10-ojo EPF įgyvendinimo susitarimus,PRIĖMĖ ŠĮ SPRENDIMĄ:1 straipsnis3.  Siekiant patenkinti pažeidžiamiausių Sudano gyventojų poreikius skiriama 150 mln. EUR suma iš 9-ojo ir ankstesnių Europos plėtros fondų (EPF) projektuose nepanaudotų lėšų. 2 proc. šios sumos Komisija skiria paramos išlaidoms.4.  Šios lėšos administruojamos taikant centralizuotą ir bendrą valdymą ir laikantis 10-ajam EPF galiojančių taisyklių ir procedūrų.5.  Šis sprendimas įsigalioja XXXX.Priimta Briuselyje […]Tarybos varduPirmininkas [1] Pagal 10-ojo EPF vidaus susitarimo 1 straipsnio 10 dalį „Taryba atlieka veiklos rezultatų peržiūrą (...) kartu su AKR valstybėmis. Peržiūra pradedama remiantis pasiūlymu, kurį Komisija turi parengti iki 2010 m. Ši veiklos rezultatų peržiūra padės priimant sprendimą dėl finansinio bendradarbiavimo sumos po 2013 m.“[2] OL L 247, 2006 9 9, p. 32.